GEL พุ่ง 13% ลุ้นปีนี้รายได้โตเท่าตัว แตะ 6 พันลบ. หลังแลกหุ้นธุรกิจ “พรีคาสท์” เครือ PSH
GEL ทะยาน 13% ลุ้นปีนี้รายได้พุ่งกว่าเท่าตัวแตะ 6 พันลบ. หลังทำดีลแลกหุ้นธุรกิจพรีคาสท์เครือ PSH สัดส่วน 51% มูลค่า 581.91 ลบ.
GEL ทะยาน 13% ลุ้นปีนี้รายได้พุ่งกว่าเท่าตัวแตะ 6 พันลบ. หลังทำดีลแลกหุ้นธุรกิจพรีคาสท์เครือ PSH สัดส่วน 51% มูลค่า 581.91 ลบ.
16 ม.ค. 2566

ผู้สื่อข่าวรายงานว่า วันนี้ (16 ม.ค.66) ราคาหุ้น บริษัท เจนเนอรัล เอนจิเนียริ่ง จำกัด (มหาชน) หรือ GEL ณ เวลา 15:46 น. อยู่ที่ระดับ 0.34 บาท บวก 0.04 บาท หรือ 13.33% สูงสุดที่ระดับ 0.35 บาท ต่ำสุดที่ระดับ 0.32 บาท ด้วยมูลค่าการซื้อขาย 73.95 ล้านบาท

สำหรับราคาหุ้น GEL ที่ปรับตัวขึ้นมานั้นคาดมาจาก GEL ประเมินว่า รายได้ของกลุ่มบริษัทในปีนี้จะเติบโตแตะ 6 พันล้านบาท โดยเพิ่มขึ้นอย่างก้าวกระโดดจากปีก่อนที่คาดว่าจะมีรายได้ราว 2.5-2.6 พันล้านบาท หลังจากที่บริษัทซื้อกิจการ “อินโน พรีคาสท์” ธุรกิจผลิตคอนกรีตสำเร็จรูปในเครือ บริษัท พฤกษา โฮลดิ้ง จำกัด (มหาชน) หรือ PSH ด้วยการออกหุ้นเพิ่มทุนแลกเข้าถือหุ้นในสัดส่วน 51% มูลค่า 581.91 ล้านบาท และยังคาดว่าจะผลักดันให้ผลประกอบการในช่วงต่อจากนี้เติบโตอย่างต่อเนื่องปีละไม่ต่ำกว่า 5-10%